ফিলিস্তীনের নামকরণ : ফিলিস্তীন কেবল মুসলিম যাহান নয়, বরং গোটা বিশ্ববাসীর নিকট এক আলোচিত ও সমালোচিত বিষয় হয়ে দাঁড়িয়েছে। ফিলিস্তীন প্রকৃত অর্থে ইহূদীদের নয়; বরং ন্যায়সংগতভাবে মুসলমানদেরই যা উৎপত্তিগত ও ঐতিহাসিক-দালীলিক সূত্রে প্রমাণিত। ফিলিস্তীনের পূর্ব নাম ‘কেন‘আন’। নূহ (আঃ)-এর পঞ্চম অধঃস্তন পুরুষের নাম ‘ফিলিস্তীন’। ‘ক্রিট’ ও ‘এজিয়ান’ সাগরের দ্বীপপুঞ্জ থেকে আগত ফিলিস্তীনীদের নামানুসারে এই অঞ্চল ‘ফিলিস্তীন’ নামে পরিচিত হয়। খৃষ্টানদের আগমনের বহু পূর্বেই এরা এই অঞ্চলে বসতিস্থাপন করে। ফিলিস্তীনীরা ‘আগনন’ সম্প্রদায়ভুক্ত এবং আরব বংশোদ্ভূত। খৃষ্টীয় সপ্তম শতাব্দীতে ইসলামের অভ্যুদয়ের সাথে সাথে তারা ইসলাম ধর্ম গ্রহণ করে। আবুবকর ও ওমর (রাঃ)-এর সময়ে ১৩-১৭ হিজরী সনে ফিলিস্তীন পূর্ণভাবে ইসলামী খেলাফতের অধীনস্ত হয়।[8]